ไฟแนนซ์ทูเดย์
...เอชเอสบีซี โฮลดิงส์ แจ้งต่อตลาดหลักทรัพย์ฮ่องกงเมื่อวานนี้ว่า บิ๊กซีพี เจ้าสัวธนินท์ เจียรวนนท์ กำลังเจรจากับธนาคารเพื่อซื้อขายหุ้นมูลค่า 9,300 ล้านเหรียญสหรัฐ ในบริษัท ผิงอัน อินชัวรันซ์ ซึ่งเป็นบริษัทประกันที่ใหญ่เป็นอันดับ 2 ของจีน เป็นไปตามนโยบายของเอชเอสบีซีที่จะลดการถือหุ้นในธุรกิจอื่นๆ ลง โปรดติดตาม ดีลนี้ถือเป็นดีลใหญ่ในวงการประกันของจีนเลยทีเดียว
20 พ.ย. 2555

...เอชเอสบีซี โฮลดิงส์ แจ้งต่อตลาดหลักทรัพย์ฮ่องกงเมื่อวานนี้ว่า บิ๊กซีพี เจ้าสัวธนินท์ เจียรวนนท์ กำลังเจรจากับธนาคารเพื่อซื้อขายหุ้นมูลค่า 9,300 ล้านเหรียญสหรัฐ ในบริษัท ผิงอัน อินชัวรันซ์ ซึ่งเป็นบริษัทประกันที่ใหญ่เป็นอันดับ 2 ของจีน เป็นไปตามนโยบายของเอชเอสบีซีที่จะลดการถือหุ้นในธุรกิจอื่นๆ ลง โปรดติดตาม ดีลนี้ถือเป็นดีลใหญ่ในวงการประกันของจีนเลยทีเดียว 
...ประกาศเสียงดังฟังให้ชัดๆ จาก ชาติศิริ โสภณพนิช กรรมการผู้จัดการใหญ่ ธนาคารกรุงเทพ ว่า ธนาคารยังไม่มีความคิดเพิ่มทุน ไม่ต้องไปลือไปปั่นข่าวกันให้เหนื่อย
คุณโทนี่ บอกว่า ตอนนี้ธนาคารมีเงินกองทุนขั้นที่ 1 สูงที่สุดในระบบธนาคารพาณิชย์ของไทยแล้ว เลยไม่รู้จะเพิ่มทุนไปทำไมและไม่มีความคิดควบรวมกิจการกับใครอีกด้วย ที่ผ่านมาก็ทำผลงานได้ดี รักษาฐานลูกค้าไว้ได้ ถือว่าน่าพอใจไม่ได้ต้องการโตอย่างก้าวกระโดดด้วยวิธีซื้อกิจการ นักลงทุนทราบแล้วเปลี่ยน
...ช.ชดา ยังงงกับคุณพี่อาคม เติมพิทยาไพสิฐ เลขาธิการสภาพัฒน์ ที่ยืนยันว่า ปีนี้เศรษฐกิจไทยจะขยายตัวได้ 5.5% ทั้งที่ 9 เดือนแรก หรือ 3 ไตรมาสของปีนี้ เศรษฐกิจขยายตัวเพียง 2.6% 
เท่านั้น ในไตรมาสสุดท้ายจะต้องทำเศรษฐกิจให้โตอีกเท่าไหร่ถึงจะนำมาเฉลี่ยได้ตามเป้าหมาย มันไม่ง่ายนะคะคุณพี่ 
เฉพาะส่งออกไตรมาส 3 ก็โตติดลบ ไตรมาส 4 ก็ดูเศรษฐกิจประเทศคู่ค้ายังพะงาบๆ หลายประเทศในอียูก็ประท้วงรัฐบาลตัวเองแรงขึ้นๆ ดูไปแล้วจะกระตุ้นเศรษฐกิจจากภายในยังไง ยังไม่เห็นนโยบายอะไรใหม่ๆ เลย
...ช.ชดา ขอใช้ดัชนีอาชญากรรมวัดภาวะเศรษฐกิจ สถิติอาชญากรรมจี้ปล้น ลักขโมย สูงขึ้นอย่างน่าตกใจ ทั้งปล้นธนาคาร ปล้นรถขนเงินของธนาคาร ปล้นร้านทอง งัดตู้เอทีเอ็ม บางพื้นที่ลากตู้เอทีเอ็มเลยก็มี หากเศรษฐกิจดี การจี้ปล้นคงไม่มากขนาดนี้
...ระหว่างวันที่ 19-22 พ.ย. พี่เอ๊าะ สาธิต รังคสิริ อธิบดีกรมสรรพากร ยุ่งสุดๆ เพราะเป็นเจ้าภาพจัดการประชุมคณะศึกษาด้านการบริหารและการค้นคว้าทางภาษีอากรแห่งเอเชีย ครั้งที่ 42 ณ โรงแรมแชงกรีลา จ.เชียงใหม่